ദയവായി എല്ലാവര്ക്കും അവര് ആഗ്രഹിക്കുന്നത് നല്കൂ, മരക്കാര് തിയേറ്ററില് റിലീസ് ചെയ്യൂ ആന്റണി പെരുമ്ബാവൂരിനോട് കല്യാണി പ്രിയദര്ശന് മരക്കാര് അറബിക്കടലിന്റെ സിംഹം ചിത്രത്തിന്റെ റിലീസിനെ സംബന്ധിച്ച് ചര്ച്ചകള് പുരോഗമിക്കവെ ചിത്രം തിയേറ്ററില് തന്നെ റിലീസ് ചെയ്യണമെന്ന ആവശ്യവുമായി നടി കല്യാണി പ്രിയദര്ശന്. സംവിധായകന് പ്രിയദര്ശന്റെ മകളായ കല്യാണി ചിത്രത്തില് ഒരു പ്രധാന വേഷത്തില് അഭിനയിക്കുന്നുണ്ട്. മരക്കാറിന് ലഭിച്ച ദേശീയ പുരസ്കാരം ഏറ്റുവാങ്ങുന്നതും മോഹന്ലാലിന് നല്കുന്നതുമായുള്ള ചിത്രങ്ങള് പങ്കുവച്ച ആന്റണി പെരുമ്ബാവൂരിന്റെ ട്വീറ്റ് പങ്കുവച്ചാണ് കല്യാണി ചിത്രം തിയേറ്ററില് പ്രദര്ശിപ്പിക്കണമെന്ന ആവശ്യവുമായി രംഗത്തെത്തിയിരിക്കുന്നത്. ആശംസകള്, ഇനി ദയവായി എല്ലാവര്ക്കും അവര് ആഗ്രഹിക്കുന്നത് നല്കൂ. ചിത്രം തിയേറ്ററില് റിലീസ് ചെയ്യൂ എന്നാണ് കല്യാണി കുറിച്ചിരിക്കുന്നത്. അതേസമയം, മരക്കാര് റിലീസ് സംബന്ധിച്ച് തീരുമാനം ഇന്ന് ഉണ്ടാകും. റിലീസ് ചെയ്യുമ്ബോള് ആദ്യ മൂന്നാഴ്ച പരമാവധി തിയേറ്ററുകള്ക്ക് നല്കണം എന്നതടക്കമുള്ള നിര്മ്മാതാക്കളുടെ ഉപാധികള് ചര്ച്ച ചെയ്യാന് ഫിയോക്ക് അടിയന്തിര യോഗം ചേരും. മരക്കാറിന്റെ റിലീസ് ഒ.ടി.ടിയിലേക്ക് മാറ്റേണ്ടിവരുമെന്ന് നിര്മാതാവ് ആന്റണി പെരുമ്ബാവൂര് നേരത്തെ വ്യക്തമാക്കിയിരുന്നു. സിനിമയുടെ റിലീസ് ഇനിയും നീട്ടാനാകില്ലെന്നാണ് അദ്ദേഹം അറിയിച്ചത്. ആമസോണ് പ്രൈമുമായി ചര്ച്ചകള് നടക്കുകയാണ്. മോഹന്ലാലിനെ കേന്ദ്ര കഥാപാത്രമാക്കി പ്രിയദര്ശന് സംവിധാനം ചെയ്ത ചിത്രത്തിന്റെ ബജറ്റ് 100 കോടിയാണ്. ആശിര്വാദ് സിനിമാസിന്റെ ബാനറില് ആന്റണി പെരുമ്ബാവൂര്, സന്തോഷ് ടി കുരുവിള, റോയ് സി ജെ എന്നിവരാണ് ചിത്രം നിര്മ്മിക്കുന്നത്. മലയാളത്തിന് പുറമെ ഹിന്ദി, തമിഴ് തെലുങ്ക്, കന്നട എന്നീ ഭാഷകളിലും ചിത്രം റിലീസ് ചെയ്യും. മഞ്ജു വാര്യര്, സുനില് ഷെട്ടി, പ്രഭു, കീര്ത്തി സുരേഷ് എന്നിവരാണ് ചിത്രത്തിലെ മറ്റു പ്രധാന കഥാപാത്രങ്ങള്.